SET เปิดกระฉูด 15 จุด รับแรงหนุน “หุ้นพลังงาน” หลังราคาน้ำมันพุ่ง “นิวไฮ”
SET เปิดกระฉูด 15 จุด รับแรงหนุน “หุ้นพลังงาน” หลังราคาน้ำมันพุ่ง “นิวไฮ”
8 มี.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,559.17 จุด บวก 15.06 จุด หรือ 0.98% สูงสุดที่ 1,559.18 จุด ต่ำสุดที่ 1,558.30 จุด มูลค่าการซื้อขาย 3.41 พันล้านบาท
โดยปัจจัยที่ดัชนีขึ้นแรงมาจากแรงหนุนหุ้นพลังงานที่ปรับตัวขึ้นรับสัญญาน้ำมันดิบเวสต์เท็กซัส (WTI) และสัญญาน้ำมันดิบเบรนท์ (BRENT) ปรับตัวขึ้นต่อเนื่อง หลังมีรายงานว่ากลุ่มกบฏฮูตีของเยเมนได้ยิงโดรนและขีปนาวุธเพื่อหวังโจมตีแห่งอุตสาหกรรมน้ำมันของซาอุดีอาระเบีย ซึ่งรวมถึงโรงกลั่นน้ำมันของบริษัทซาอุดี อารามโค
ทั้งนี้ ผลดังกล่าวทำให้ราคาน้ำมันดิบ ณ เวลา 9.15 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนเม.ย. พุ่งขึ้น 1.68 ดอลลาร์ หรือ 2.54 % แตะที่ระดับ 67.93 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค. พุ่งขึ้น 1.72 ดอลลาร์ หรือ 2.50% ปิดที่ 71.29 ดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนพ.ค. 2562
โดยสาเหตุจากกลุ่มกบฏฮูตีของเยเมนได้ยิงโดรนและขีปนาวุธเพื่อหวังโจมตีแห่งอุตสาหกรรมน้ำมันของซาอุดีอาระเบีย ซึ่งรวมถึงโรงกลั่นน้ำมันของบริษัทซาอุดี อารามโค อย่างไรก็ดี กองทัพซาอุดีอาระเบียสามารถยิงสกัดการโจมตีดังกล่าวได้ทัน ซึ่งทำให้แหล่งผลิตน้ำมันไม่ได้รับความเสียหาย
 